open-index/open-wikipedia-markdown huggingface dataset:
Rugeley kraftverk

**Rugeley kraftverk** er et varmekraftverk i Staffordnshire i det sentrale Storbritannia. Det har en installert produksjonskapasitet på 1&nbsp;006 MW, fordelt på  2 blokker på ca. 503 MW hver. 

Brenselkilden er kull. Anlegget ble utbygd omkring årene 1965–1970. Operatør er selskapet International Power plc. 

De totale CO2-utslippene i 2008 var ca. 2&nbsp;732&nbsp;500 tonn, mens det samme årets kvote som var 2,49 mill tonn.

## Se også
* Liste over verdens største kullkraftverk

## Referanser


## Eksterne lenker
* IndustCards – «Coal-Fired Power Plants in East England & the Midlands».
Didcot kraftverk

** Didcot kraftverk ** er et varmekraftverk i Oxfordshire i det sørlig-sentrale Storbritannia. Det har en installert produksjonskapasitet på 3&nbsp;372 MW, fordelt på fire blokker på ca. 500 MW hver, samt det nyere ***Didcot-B*** med 2 x 686 MW blokker med gassturbiner fra 2000. 

Brenselkilden er kull og naturgass. Anlegget ble utbygd omkring årene 1968–1973. Operatør er selskapet RWE Power plc. 

Utslippet av CO<sub>2</sub> er 9,5 millioner tonn i 2007.
De totale CO2-utslippene i 2008 var ca. 5&nbsp;183&nbsp;000 tonn, mens underanlegget ***Didcot B*** ble bygget opp på gassfyring og økte sitt utslipp fra 2,952 mill. tonn til 3,308 mill. tonn CO2 fra 2007 til 2008.

## Se også
* Liste over verdens største kullkraftverk

## Referanser


## Eksterne lenker
* IndustCards – «Coal-Fired Power Plants in Southern England».
* IndustCards – «CCGT Plants in South England».
Cockenzie kraftverk

**Cockenzie kraftverk** er et varmekraftverk i East Lothian i Skottland, Storbritannia. Det har en installert produksjonskapasitet på 2&nbsp;000 MW, fordelt på fire blokker på ca. 500 MW hver.

Brenselkilden er kull. Anlegget ble utbygd omkring årene 1965–1968. Operatør er selskapet ScottishPower plc. Fra 2004 fyres det også med biomasse.

De totale CO<sub>2</sub>-utslippene i 2008 var ca. 4&nbsp;8382&nbsp;000 tonn.

## Se også
* Liste over verdens største kullkraftverk

## Referanser


## Eksterne lenker
* IndustCards – «Coal-Fired Power Plants in Scotland».
Longannet kraftverk

** Longannet kraftverk ** var et varmekraftverk i East Lothian i Skottland, Storbritannia. Det hadde en installert produksjonskapasitet på 2&nbsp;400 MW, fordelt på fire blokker på ca. 600 MW hver. Det var gjort investeringer i utslippsreduserende teknologi, særlig for NOX-utslipp.

Brenselkilden var kull. Anlegget ble utbygd omkring årene 1966–1971. Operatør var selskapet ScottishPower plc.

Utslippet av CO2 var 10,1 millioner tonn i 2007.
De totale CO2-utslippene i 2008 var ca. 5&nbsp;871&nbsp;000 tonn.

## Se også
* Liste over verdens største kullkraftverk

## Referanser


## Eksterne lenker
* IndustCards – «Coal-Fired Power Plants in Scotland».
Uskmouth kraftverk

** Uskmouth kraftverk ** er et varmekraftverk i Monmouthshire i Wales, Storbritannia. Anlegget har hatt opp mot 2&nbsp;000 ansatte. Det har en installert produksjonskapasitet på 360 MW, fordelt på tre blokker på ca. 120 MW hver. Ved anlegget ***Uskmouth*** (1956) er seks små blokker nedlagt, mens ***Uskmouth-B*** (1962) drives videre med betydelige oppgraderinger og NOX-rensing.

Brenselkilden er kull og biomasse. Operatør er selskapet Uskmouth Power plc.

De totale CO2-utslippene ble doblet i 2008 og var ca. 1&nbsp;261&nbsp;300 tonn, mens det samme årets kvote var 0,89 mill tonn.

## Se også
* Liste over verdens største kullkraftverk

## Referanser


## Eksterne lenker
* IndustCards – «Coal-Fired Power Plants in Wales».
Gunhild Herregården

**Gunhild Kvaalen Herregården** (født 29. januar 1989) er en norsk tidligere fotballspiller som spilte forsvar. Hun spilte på Røa fra 2008 til 2018.

Herregården begynte sin fotballkarriere på Ulefoss. Da Herregården ble 15 begynte hun på det daværende førstedivisjonslaget Bamble. I 2005 ble hun kalt inn til J16-laget. I 2005 flyttet hun til Norges Toppidrettsgymnas i Bærum og spilte for Asker

Herregården fikk noe spilletid på J19-landslaget der hun ble målscorer og tilrettelegger. 

I 2008-sesongen skiftet hun til Røa. Herregården var med på å spille J19-laget til finale samme år. 

Herregården spilte samtlige kamper ut sesongen 2010 og var med på å få Røa til lagets femte cupfinale. Herregården spilte hele cupfinalen, og fikk notert seg for en målgivende pasning ved 2-0.

Herregården spilte samtlige kamper for Røa fra start i sesongen 2011. Hun ble også tatt ut på U23-landslaget og ble matchvinner i en kamp mot Sverige den 25. oktober 2011. Herregården scoret også sitt første mål for Røa mot Klepp i 2011-sesongen i august samme år.

## Meritter
**Med Røa:**
* Seriemester 2007, 2008, 2009 og 2011
* Cupgull 2008, 2009 og 2010

**Med Asker**
* Cupsølv 2006 og 2007
## Referanser


## Eksterne lenker
*
Kreis Reichenbach

**Kreis Reichenbach** var en Landkreis som eksisterte i Bezirk Karl-Marx-Stadt i Den tyske demokratiske republikk. Kretsen ble opprettet i 1952 fra deler av de tidligere kretsene Amtshauptmannschaft Plauen, Amtshauptmannschaft Auerbach og Amtshauptmannschaft Zwickau.

Fra 1990 til 1996 fortsatte den å eksistere som **Landkreis Reichenbach** innenfor Fristaten Sachsen. Den 1. januar 1996 ble den slått sammen med Landkreis Auerbach, Landkreis Klingenthal, Landkreis Oelsnitz og Landkreis Plauen til den nye Vogtlandkreis.
King’s Lynn kraftverk

** King's Lynn kraftverk ** er et gasskraftverk og såkalt kraftvarmeverk nær King's Lunn i Norfolk, sørøstre Storbritannia. Det har en installert produksjonskapasitet på 325-350 MW, med årsproduksjon omkring 900 GWh. Det drives kogenerasjon med levering av fjernvarme.

Brenselkilden er naturgass. Anlegget ble utbygd omkring årene 1995–1997. Operatør er selskapet Centrica Energy plc. Anlegget har 40 ansatte.

De totale CO2-utslippene i 2008 var ca. 836&nbsp;941 tonn, betydelig over 2007-nivået og langt mer enn kvotemålet.

## Se også
* Liste over verdens største olje- og gasskraftverk

## Referanser


## Eksterne lenker
* IndustCards – «CCGT Plants in East England & the Midlands».
Slaget ved Inkerman

**Slaget ved Inkerman** var et militært oppgjør mellom  russiske styrker på den ene siden og franske og britiske styrker på den andre. Slaget sto 5. november 1854, og var en del av Krimkrigen som varte fra 1853 til 1856.

## Bakgrunn
De engelsk, franske og tyrkiske styrkene gikk i land på i Jevpatoria på Krim den 14. september 1854. Kort tid etter hadde de omringet festningen Sevastopol, og holdt den beleiret i nesten et år. Russerne forsøkte å bryte beleiringen ved hjelp av en unnsetningsstyrke fra Bessarabia, og dette førte 25. oktober 1854 til slaget ved Balaklava, men slaget endte uten en avgjørende seier, og russerne var fortsatt beleiret.

## De allierte armeene
* Den britiske armeen (Lord Raglan)
** Kavaleridivisjon (Lord Lucan)
** 1. Infanteridivisjon (George, hertug av Cambridge) 1&nbsp;331 mann
** 2. Infanteridivisjon (John L. Pennefather) 2&nbsp;956 mann
** 3. Infanteridivisjon (Richard England) 281 mann
** 4. Infanteridivisjon (George Cathcart) 2&nbsp;217 mann
** Lett divisjon (George Brown) 649 mann

* Den franske armeen (Bosquet)
** Brigade Bourbaki 2&nbsp;115 mann
** Brigade d'Autemarre 3&nbsp;670 mann
** Tropper under Monet 2&nbsp;432 mann

Troppestyrkene viser hvor mange soldater enhetene satte inn i slaget, ikke deres nominelle styrke.

## Den russiske armeen
* Den keiserlige russiske armé (Mensjikov)
** Korps Soimonov 19&nbsp;000 mann
*** 10. division
*** 16. division
*** 17. division / 1. brigade 
** Korps Paulov 16&nbsp;000 mann
*** 11. division
*** 17. division / 2. brigade
** Korps Gortschakow 22&nbsp;000 mann (ved Balaklava)

## Slaget

5. november 1854 forsøkte de beleirede russerne å gjøre et utfall mot de britiske troppene som sto ved Inkerman. De avanserte i tre avdelinger: mens general Gortsjakov skulle binde de franske styrkene ved Balaklava med 22&nbsp;000 mann, angrep generalene Soimonov og Paulov britene ved Inkerman med tilsammen 35&nbsp;000 mann.

Russerne forsøkte å falle britene i flanken ved å besette høyden ved den nordlige enden av de britiske stillingene. Britene svarte ved å dreie frontlinjen og gå over til å forsvare seg. I omtrent tre timer med bitre kamper holdt ca. 8&nbsp;000 britiske soldater stillingen mot rundt 30&nbsp;000 russere før franske zouaver og styrker fra fremmedlegionen angrep russerne på deres flanke, og tvang dem til tilbaketrekning.

På denne måten lyktes det de allierte å forhindre et russisk utbrudd og fortsette beleiringen, riktignok med svært høye tap. De britiske enhetene som var i kamp mistet mer enn en tredjedel av sine menn, inklusive kommandanten av den divisjonen som bar hovedbyrden, generalmajor George Cathcart.

## Litteratur
* German Werth: *Der Krimkrieg*, Frankfurt/M 1989, ISBN 3-548-34949-8
* Alexander Rodger *Battle Honours of the British Empire*, 2003, ISBN 1-86126-637-5
* A. W. Kinglake, *The Invasion of the Crimea* (ni bind), London 1863–87. (Ettertrykk Naval & Military Press, Mai 2003. – ISBN 978-1843424970)
* Ian Fletcher & Natalia Ishchenko: *The Crimean War – A clash of empires*, 2004, ISBN 1-86227-238-7
Kawęczyn kullkraftverk

** Kawęczyn kullkraftverk ** er et kullkraftverk i Warszawa, i det sentrale Polen. Det har en installert produksjonskapasitet på 605 MW fordelt på 3 blokker. Anlegget ble utbygd omkring 1983–2005. Brenselstypen er  kull. Skorstenen er hele 300 meter høy. Operatør er Vattenfall.

## Eksterne lenker
*
BioMar

**BioMar** er en dansk produsent av fiskefôr til oppdrettsnæringen. BioMar har fabrikker i Norge, Chile, Danmark, Skottland, Spania, Frankrike, Hellas, Costa Rica, Tyrkia og Kina. På verdensbasis leverer BioMar fôr til rundt åtti land og til over 45 forskjellige fiskearter. BioMar Group eies 100 % av det danske industrikonsernet Schouw & Co, som er børsnotert i København.

## Avdelinger i Norge
BioMar Norge AS har hovedkontor på Myre i Vesterålen, fabrikker på Myre og på Karmøy ved Haugesund. Kontor for forskning og utvikling, innkjøp, salg og markedsføring ligger i Trondheim.

## Referanser


## Eksterne lenker
* 
*
Fort Malakov

**Fort Malakov** (*Малаховская крепость*), også **Kornilov-bastionen** på *Malakov-høyden*, var en av festningsverkene i dagens russiske by Sevastopol på Krim. Festningen var bygget av mur forsterket med jord.

## Fort Malakov under [[Krimkrigen]]

Fort Malakov var heftig omstridt under den nesten ett år lange beleiringen av Sevastopol. Etter at fortet ble erobret av franske styrker under kommando av marskalk Pélissier, den senere hertugen av Malakov (fransk: *Duc de Malakoff*), og general Patrice de Mac-Mahon 8. september 1855, måtte de russiske forsvarerne rømme byen Sevastopol, og dermed var Krimkrigens mest intense fase over. Festningen gjorde det mulig å kontrollere Sevastopol havn, så russerne sprengte anleggene før de trakk seg tilbake. 

Under beleiringen av Sevastopol måtte russerne gi opp sine festningsanlegg langs Svartehavet, og dermed raknet også russernes gamle håp om å dominere Svartehavet og få fri tilgang til Middelhavet og verdenshavene via Bosporos. 

## Eksterne lenker
*
Rhachiberothidae

* *[[Hoelzeliella]]*
* *[[Mucroberotha]]*
* *[[Rhachiberotha]]*
* flere fossile slekter

**Rhachiberothidae** er en familie eller underfamilie av nettvinger. Det er ingen norske arter.

## Utseende
Familien ligner på knelernettvinger (Mantispidae) med at de har frambein som er omdannet for å gripe byttedyr.

## Levevis
De voksne insektene er rovdyr som bruker sine spesialiserte frambein til å fange bytte.

## Utbredelse
Nålevende arter finnes bare i Afrika sør for Sahara, men familien er kjent fra fossiler i rav (opptil 125 millioner år gamle) fra store deler av verden.

## Systematisk inndeling
Rhachiberothidae ble tidligere regnet som en underfamilie av Berothidae, men det er nå vanlig å regne den som en familie for seg.

* **ekte insekter** (Ectognatha)
** **Dicondylia**
*** **[[vingede insekter]]** (Pterygota)
**** **Neoptera** («nyvinger»)
***** **Eumetabole insekter** (Eumetabola, «insekter med forvandling»)
****** **[[Holometabole insekter]]** (Holometabola, «insekter med fullstendig forvandling»)
******* overorden **[[Neuropteroidea]]**
******** orden Nettvinger (Planipennia / Neuroptera)
********* underorden Hemerobiiformia
********** familien Berothidae
********** familien Rhachiberothidae Tjeder, 1959 – 13 nålevende og 12 fossile arter er beskrevet
*********** slekten *[[Hoelzeliella]]* Aspöck & Aspöck, 1997
*********** slekten *[[Mucroberotha]]* Tjeder, 1959
*********** slekten *[[Rhachiberotha]]* Tjeder, 1959
*********** fossile slekter:
************ *[[Albertoberotha]]* McKellar & Engel, 2009
************ *[[Alloberotha]]*
************ *[[Chimerhachiberotha]]*
************ *[[Eorhachiberotha]]* Engel, 2004
************ *[[Oisea]]*
************ *[[Paraberotha]]* – før i Mantispidae
************ *[[Retinoberotha]]* – før i Mantispidae
************ *[[Rhachibermissa]]*
************ *[[Spinoberotha]]*
************ *[[Whalfera]]* Engel, 2004 – før i Mantispidae

## Kilder

## Eksterne lenker
* 
* Tree of Life - Nettvinger, (Planipennia/Neuroptera) engelskspråklig Med bilde.
* Norsk Entomologisk forening
Mykpapir

**Mykpapir** (også kalt *tissue*) er en type papir som anvendes til hygieneformål slik som toalettpapir, husholdningspapir, papirservietter, papirlommetørkler og lignende.

## Fremstilling

Mykpapir lages av kjemisk papirmasse eller returfiber avhengig av kvalitet. Overflatevekten til mykpapir er relativt lav sammenlignet med andre papirkvaliteter og er normalt under 30 g/m² og helt ned til 12 g/m². De fleste kvaliter kreppes før de rulles på store ruller, kalt *jumboruller*. Fra jumborullene blir det lagd konsumentprodukter. Denne prosessen kalles *konvertering*. I konverteringen kan flere sjikt limes sammen, trykkes, preges med mønster, tilsettes additiver som parfyme og mykgjørere.
Vitnemøte

Et **vitnemøte** er en møteform som brukes i kristne sammenhenger. Under vitnemøtet er det ingen taler som snakker til forsamlingen, men det er publikum selv som står for det åndelige innholdet. Her har publikum mulighet til å dele hendelser i livet sitt hvor de føler Gud har vært med dem, bønnesvar de har fått, bønneemner/ting de ønsker at forsamlingen skal være med og be for, og sanger og bibelvers som betyr noe for dem.
Herschelmedaljen

**Herschelmedaljen** (engelsk: *Herschel Medal*) er en medalje Royal Astronomical Society deler ut for fremragende arbeid innen området for observerende astrofysikk.

## Liste over mottakere

## Kilder
* Medaljemottakere fra Royal Astronomical Society

## Eksterne lenker
*
Fonds-Verrettes

**Fonds-Verrettes** (*Fonvèrèt* på haitisk kreol) er en kommune i departementet Ouest i Haiti. Byen ligger øst for hovedstaden Port-au-Prince og tett inntil landegrensen mot Den dominikanske republikk. Kommunen hadde i 2012 en beregnet folkemengde på .

Avskogingen i området har blitt et stort problem for Fonds-Verrettes. Skogbruk har lenge vært en hovednæring der. 

## Referanser
Petit-Goâve

**Petit-Goâve** er en kystby i departementet Ouest i Haiti. Den ligger ca. 68 km vest for hovedstaden Port-au-Prince. Den hadde i 2012 en beregnet folkemengde på , med  i kommunen med samme navn.

Byen er en av de eldste i landet, og navnet *Goâve* ble gitt av de lokale indianerne. Spanjolene kalte den *Aguava* ved slutten av 1500-tallet. Etter at Frankrike ble kolonimakten ble byen delt i to halvdeler; Grand-Goâve og Petit-Goâve. Sistnevnte ble den rikere. En kort stund var den en slags forgjenger som hovedstad for den rike franske kolonien Saint-Domingue.

Under jordskjelvene i 1770 og i 2010 ble byen hardt rammet. 

## Kjente personer fra Petit Goâve

* Hubert Deronceray, politiker
* Dany Laferrière, forfatter
* Faustin Elie Soulouque (Faustin I) – president i Haiti 1847-1849, keiser av Haiti 1849-1859

## Referanser
Folke Hauger Johannessen

**Folke Hauger Johannessen** (1913–1997) var en norsk sjøoffiser. Under andre verdenskrig var han nestkommanderende og sjef på jagere, og var sjef for ekskortegruppe i konvoitjeneste i Nord-Atlanterhavet. Sjef for operasjonsstaben ved Sjøforsvarets overkommando 1950–1952, stabsoffiser i det allierte hovedkvarteret i Paris 1952–1954, sjef for operasjonsstaben i Forsvarsstaben 1954–1956, stabsoffiser ved det allierte hovedkvarteret i Norfolk i Virginia 1956–1958, samt sjef for Sjøkrigsskolen i 1958. Av militære grader var han kontreadmiral fra 1963, viseadmiral fra 1964 og admiral fra 1970. Han var forsvarssjef 1964–1972, og direktør ved Forsvarets høgskole 1972–1973.

Hauger Johannessen tilførte forsvarssjefsembetet ny kraft. Da han ble forsvarssjef, fulgte en periode med økt oppmerksomhet om sjømilitære spørsmål og maritim strategi. Hans periode er også kjennetegnet ved at fagområder som ikke naturlig hørte hjemme i bare én forsvarsgren, som maritime luftoperasjoner og etterretningstjeneste, ble styrket. Etableringen av Forsvarets overkommando i 1970 ga mulighet for en sterkere overordnet ledelse. Blant Hauger Johannesens betydeligste resultater var tettere integrasjon i det maritime transatlantiske samarbeidet blant annet ved økt samarbeid om maritim etterretning. Han bidro også sterkt i SACLANTs opprettelse av en egen stående marinestyrke, Standing Naval Force Atlantic (STANAVFORLANT).

## Utmerkelser
For sin krigsinnsats ble Johannessen tildelt Krigsmedaljen med stjerne, Deltakermedaljen med rosett og Atlantic Star.

Johannessen ble i 1972 tildelt storkors av St. Olavs Orden for «embetsfortjeneste». Han ble også hedret med Forsvarsmedaljen med laurbærgren, storkors av Dannebrogordenen, Finlands løves orden og Sverdordenen, samt gjort til kommandør av Legion of Merit.

## Referanser


## Eksterne lenker
* Folke Hauger Johannessen i Norsk biografisk leksikon
Karl Schwarzschild-medaljen

*Karl Schwarzschild-medaljen*' (På tysk: *Karl-Schwarzschild-Medaille*), som har fått sitt navn etter astrofysikeren Karl Schwarzschild, er en pris som deles ut av Astronomische Gesellschaft (Det tyske astronomiske selskap) til en fremragende astronom og astrofysiker.

## Mottakere

## Referanser


## Eksterne lenker
* Begrunnelser 
* Liste over prismottakere
Arcahaie

**Arcahaie** (haitisk kreol: *Lakayè*) er en by i departementet Ouest i Haiti. Den ligger ved kysten nordvest for hovedstadfen Port-au-Prince. Arcahaie hadde i 2012 en beregnet folkemengde på , med  i kommunen med samme navn.

## Referanser
Fort-Liberté

**Fort-Liberté** (haitisk kreol: *Fòlibète*) er hovedsete for departementet Nord-Est i Haiti. Byen hadde i 2012 en beregnet folkemengde på , med  i kommunen med samme navn.

Byen ble grunnlagt av franskmennene i 1578 og er således en av landets eldste. Den ligger i en bukt og er omgitt av noen fort. Det mest kjente er Fort-Dauphin, som ble bygd i 1732. De to andre fortene ved bukta er Fort-Lachatre og Labouc eller Fort-Labourque.

Byen ble kalt **Bayaha** av indianerne og spanjolene; franskmennene kalte den **Fort-Dauphin**. Men da landet ble selvstendig i 1804, fikk byen sitt nåværende navn.

Etter at Henri Christophe utropte seg selv til kong Henri I av Haiti i 1811, gav han byen navnet **Fort-Royal**; etter hans død i 1820 ble det Fort-Liberté igjen.

## Referanser
Pytt-i-panne

**Pytt-i-panne** er en lapskauslignende kjøttrett som varmes/brunes i stekepanne.

Terninger av potet blandes med løk og biter av kjøtt og brunes i en varm panne. Retten serveres med speilegg og syltede rødbeter og gjerne med HP-saus, worcestersaus eller ketchup, samt ofte med rugbrød ved siden av.

Pytt-i-panne regnes som husmannskost og var opprinnelig en rett som gav mulighet til å bruke opp rester fra tidligere måltider.

## Liknende retter
* Bubble and squeak, England
* Colcannon, Irland
* Rumbledethumps, Skottland
* Bauernfrühstück, Tyskland
* Trinxat, Catalonia
* Stoemp, Belgia
* Hash, USA

## Fotnoter

## Eksterne lenker
*
Johan Piribauer

**Johan Piribauer** (født 1963) er en svensk artist og låtskriver fra Arvidsjaur. Han spiller en blanding av viserock, pop, og prog rock.

## Diskografi
**Sagan om liv* (1995)
**Arthur Cravans återkomst* (1996)
**Jultomten* (CD-singel) (1997)
**Norrland* (2001)
**Snälla Gud jag vill inte dö* (CD-singel) (2005)
**Södra Gatan* (2006)
**Enslingens sång/Liemannen* (CD-singel) (2007)
**Johan Piribauer & Gruvtolvan* (2008)

## Eksterne lenker
*
Bloody mary

:*For vandrehistorien og spøkelset Bloody Mary se [[Bloody Mary (vandrehistorie)]].*

**Bloody mary** er en vodkabasert drink. Navnet kommer av at drinken har farge som blod på grunn av ingrediensene, som opprinnelig var vodka og tomatsaft.

Drinken består i sin enkleste form av vodka, tilsatt tomatsaft og worcestersaus, og serveres i longdrinkglass. Enkelte bruker også litt Angostura eller andre tilsetninger. Tilsetninger for de mer avanserte drinkene har vært slikt som buljong, finmalte sterktsmakende grønnsaker og lignende.
Running Bear

**«Running Bear»** er en amerikansk sang, skrevet av J.P. Richardson (også kjent som The Big Bopper). Johnny Preston gjorde den første innspilling av den. 

## Bakgrunn
Richardson var en venn av Preston og tilbød ham «Running Bear» etter å ha sett ham opptre på en klubb. Preston spilte inn sangen i Gold Star Studios i, Texas, i 1958. Produsent var Bill Hall med Preston som vokalist, Link Davis på saksofon. Richardson, Hall og George Jones fremførte den indianske messingen.

Preston underskrev en kontrakt med Mercury Records og «Running Bear» ble utgitt på singlen Mercury 71474X45 i august 1959, syv måneder etter flystyrten som tok livet av Buddy Holly og Ritchie Valens.

## Handling
«Running Bear» forteller historien om Running Bear, *«a young Indian brave»* og Little Dove, *«an Indian maid»*. De to er forelsket i hverandre, men blir atskilt av to faktorer:

* Deres stammers hat og krig mot hverandre: *«The tribes fought with each other / So their love could never be»* .

* En rasende elv, som også tjener som metafor på deres andre atskillelse.

De to, som ønsker å være sammen tross deres hindringer og risiko med å navigere i elven, stuper uti den rasende elven for å forenes. Etter å ha delt et lidenskapelig kyss blir de trukket ned av en rask strøm og drukner. Teksten forteller resten: *«Now they'll always be together in their happy hunting ground»*. 

## Coverversjoner
I slutten av 1960-årene og begynnelsen av 1970-årene hadde Sonny James en enestående suksessrekke med sine kommersielt utgitte singler. Mange av dem var coverversjoner av tidligere popsalagere.

Én av hans seksten nummer én-sanger på Billboard Hot Country Singles-listen var en coverversjon av «Running Bear». Den ble utgitt i april 1969.

Pat Boone spilte inn en versjon. Den ble utgitt på LP-platen *Great! Great! Great!* (Dot DLP-25346 (stereo) og Dot DLP-3346 (mono)) i 1961

Stikkan Anderson skrev en svensk tekst. Den svenske tittelen var «Långe Jan». Sangen ble innspilt av Dizzie Tunes, Sven-Olof Walldoffs orkester og utgitt på singlen Troll TR&nbsp;276 i 1969. Dizzie Tunes hadde suksess med den på Svensktoppen.

## Norske versjoner
Philip A. Kruse og Andreas Diesen har skrevet norske tekster. Kruses versjon har tittelen «Legenden om Sorte Bjørn». Diesens norske tittel er «Barnevakt».

### Innspillinger

## Listeplasseringer
Johnny Prestons versjon av «Running Bear» lå på en tredjeplass på Billboard R&B Singles-listen og på førsteplassen på Billboard Hot 100-singlelisten i tre uker i januar 1906 Den kom på den britiske singlelisten 4. juni 1960 og lå der i seksten uker med nummer én som høyeste plassering.

Sonny James' versjon av «Running Bear» lå på toppen av Billboard Hot Country Singles-listen i midten av juni 1969 og ble liggende der i tre uker. Den lå også på en 94.-plass på Billboard Hot 100-listen.

## Referanser
Worcestersaus

**Worcestershiresaus** er en gjæret, flytende smakstilsetning som særlig brukes til grillet kjøtt. Sausen ble funnet opp av to apotekere, John Wheeley Lea og William Henry Perrins, i Worcester i England, og ble kommersialisert i 1837.

Worcestershiresaus, som fortsatt produseres etter originaloppskriften, inneholder eddik, melasse, sukker, salt, ansjos, tamarindekstrakt, løk, hvitløk og krydder. Sausen anvendes som tilbehør til mange matretter, både varme og kalde, for eksempel til drinkene Bloody Mary og michelada, i dressing til cæsarsalat, til pytt-i-panne eller generelt til kjøtt.

## Se også
* Brown sauce
Robert Dennard

**Robert Dennard** (1932–2024) var en amerikansk elektroingeniør og oppfinner. 

Dennard ble født i Terrell i Texas i USA. Han fikk sin bachelor- og mastergrad i elektronikk fra Southern Methodist University i Dallas, i henholdsvis 1954 og 1956. Han har en Ph.D. fra Carnegie Institute of Technology i Pittsburgh i Pennsylvania i 1958. I sitt yrkesaktive liv arbeidet han som forsker for IBM.

I 1968 fant Dennard opp dynamic random access memory (DRAM). Dennard var også blant de første vitenskapsmenn som så det enorme potensialet som lå i nedskalering av såkalte MOSFETs. Skaleringsteorien som han og hans kolleger formulerte i 1974 la til grunn at MOSFET ville fortsette å fungere som spenningskontrollerte brytere, mens tetthet, hastighet og energieffektivitet ville øke forutsatt at dimensjonene, spenning og tettheten ble skalert slik at samme elektriske spenningsfelt ble opprettholdt. Denne egenskapen ligger til grunn for Moores lov og utviklingen av mikroelektronikk de siste tiårene.

## Utmerkelser
* 2009 IEEE Medal of Honor
* 2009 National Academy of Engineering (NAE) Charles Stark Draper Prize 
* 2007 Benjamin Franklin Medal in Electrical Engineering fra the Franklin Institute
* 2001 IEEE Edison Medal 
* 1988 US National Medal of Technology

## Referanser


## Eksterne lenker
* MIT Inventor of the Week: Archive – Robert Dennard 
* Bio IEEE Legacies
Kappløpet om Sydpolen

**Kappløpet om Sydpolen** utspant seg den antarktiske sommeren 1911-12, da en britisk og en norsk ekspedisjon konkurrerte om å bli de første mennesker til å nå den geografiske Sydpolen i Antarktis.

Den norske Fram-ekspedisjonen under ledelse av Roald Amundsen benyttet seg av åtte menn og 118 hunder og var fremme ved polpunktet 14. desember 1911 etter 57 dagers marsj fra basen Framheim i Hvalbukta, via Axel Heiberg-breen opp til Polarplatået. Allerede den 25. januar 1912 kom alle de fem sydpolfarerne tilbake til Framheim etter en 99 dagers vellykket ekspedisjon til og fra Sydpolen. Dette var uten sammenligning den største polare bragden begått av en nordmann. De britiske, som ble slått, ville ikke gi sitt besyv til dette "ranet" av Sydpolen - slik de oppfattet det, inntil de anerkjente Amundsen og hans mannskap sin bragd på 2000-tallet.

Den britiske Terra Nova-ekspedisjonen under ledelse av Robert F. Scott baserte seg på å benytte 32 menn, to motorsleder, 17 ponnier og 33 hunder. Siden motorsledene gikk på diesel frøs dieselet den første dagen, og på dag to måtte begge motorsledene snu på turen over Rossbarrieren fra hovedleiren Cape Evans til Beardmorebreen. Etter store problemer underveis, nådde et fem-mannslag Sydpolen 17. januar 1912, etter en 80 dagers ekspedisjon, 34 dager etter Amundsen. Men mens Amundsens gruppe returnerte trygt tilbake til utgangspunktet og kom tilbake Norge i triumf, omkom Scott og hans mannskap på sin returmarsj omkring 18 km fra det viktigste returdepoet deres.

## Tidslinjer

## Referanser


## Litteratur
* Amundsen, R. (1912): *Sydpolen. Den norske sydpolsfærd med Fram 1910-1912*, Kristiania: Jacob Dybwad.
* Gran, Tryggve (1961): *Kampen om Sydpolen*, Oslo: Mortensen.
* Holt, Kåre (1974): *Kappløpet*, Oslo: Gyldendal. ISBN 82-05-08611-7
* Huntford, Roland (1980, oversatt av Jan Christensen): *Scott og Amundsen*, Oslo: Aschehoug. ISBN 82-03-10296-4
* Kvam jr., Ragnar (2000): *De fire store – og hvordan de ledet sine menn*, Oslo: Gyldendal. ISBN 82-05-27107-0
* Ousland, Børge (2009): *Sydover – kappløpet mot Sydpolen*, Oslo: Cappelen Damm. ISBN 978-82-02-29610-0
* Rees, Jasper (2006, oversatt av Kirsti Boger): *Det store kappløpet*, Oslo: Schibsted. ISBN 978-82-516-2288-2
* Scott, Robert F. (1913): *Scott's Last Expedition, Vols I and II*, Smith Elder & Co. Fulltekst Project Gutenberg
* Stefan Zweig: *Evige øyeblikk. Tolv historiske miniatyrer* 1952
Inocelliidae

* *[[Amurinocellia]]*
* *[[Fibla]]*
* *[[Indianoinocellia]]*
* *[[Inocellia]]*
* *[[Negha]]*
* *[[Parainocellia]]*
* *[[Sininocellia]]*

**Inocelliidae** er en gruppe  av  insekter med et market og rikt utviklet ribbenett eller årenett på vingene.  De tilhører den lille ordenen kamelhalsfluer (Raphidioptera).

## Utseende
Små til middelsstore, svarte insekter som har forkroppen (*prothorax*) forlenget til en lang, smal "hals" bak det ovale hodet. Antennene er trådformede, munndelene bitende med små men kraftige kjever, fasettøynene ganske små og runde. Denne familien mangler punktøyne (*ocelli*) i pannen, på dette kan de skilles fra Raphidiidae. Vingene er glassklare med tydelig årenett og tydelig, mørkt vingemerke (pterostigma).

Larvene er lange og slanke, litt flattrykte.

## Levevis
Disse artene er knyttet til trær og larvene kan finnes under løs bark.

## Utbredelse
Familien er utbredt i den palearktiske sone og Nord-Amerika.
Noen arter finnes også på grensen mot den Orientalske økosonen i Asia.

## Systematisk inndeling / Europeiske arter
Et latinsk familienavn ender med *...idae*, og et navn på en overfamilie på  *...idea*.

* **[[Neuropteroidea]]**
** Kamelhalsfluer, Raphidioptera
*** Familien Inocelliidae
**** Slekten *[[Amurinocellia]]* Aspöck & Aspöck, 1973 – 3 arter, Asia
**** Slekten *[[Fibla]]* Navás, 1915 – 4 arter. I Europa:
***** *[[Fibla (Fibla) hesperica]]* Navás, 1915
***** *[[Fibla (Fibla) maclachlani]]* (Albarda, 1891)
***** *[[Fibla (Reisserella) pasiphae]]* (H. Aspöck & U. Aspöck, 1971)
**** Slekten *[[Indianoinocellia]]* Aspöck & Aspöck, 1970 – 2 arter
**** Slekten *[[Inocellia]]* Schneider, 1843 – 12 arter. I Europa:
***** bredhodekamelhalsflue, *[[Inocellia crassicornis]] *(Schummel 1832) – finnes i Sverige og nylig registrert fra Nordland i 2015 
**** Slekten *[[Negha]]* Navás, 1916 – 3 arter, Nord-Amerika
**** Slekten *[[Parainocellia]]* Aspöck & Aspöck, 1968 – 4 arter. I Europa:
***** *[[Parainocellia (Parainocellia) bicolor]]* (Costa 1855)
***** *[[Parainocellia (Parainocellia) braueri]]* (Albarda 1891)
***** *[[Parainocellia (Parainocellia) ressli]]* (H. Aspöck & U. Aspöck 1965)
**** Slekten *[[Sininocellia]]* Yang, 1985 – bare én art, Kina

## Referanser


## Kilder
* Mudderfluer på Tree of life
* Fauna Europaea, utbredelsesdatabase for europeiske dyr 

## Eksterne lenker
* 
* Norsk Entomologisk forening – for deg som vil lære mer om insekter.
* Bildegalleri over nordamerikanske arter
Dagbladets Sommerkassett

***Dagbladets Sommerkassett*** er en kassett med Tramteatret, utgitt i 1983 av Dagbladet.

## Sporliste
# «Sommervalsen» (Arne Garvang/Anders Rogg)
# «Dusjnytt»
# «Energisparetrudelutt» (A. Rogg/Terje Nordby)
# «OL på Skarnes»
# «Nasjonalkor» (Magne Bruteig)
# «Spiseskikkvals» (A. Garvang/Marianne Krogness/T. Nordby)
# «Den myke mann» (T. Nordby)
# «Tannlegens fødselsdag» 
# «Det passer seg ikke» (A. Garvang/T. Nordby)
# «Reklame»
# «Ingenting» (A. Garvang/T. Nordby)
# «Krampesjaglongen»
# «Rettsvettsreggae» (T. Nordby)
# «Hattenytt»
# «Mamma har jeg gudskjelov glemt» (A. Rogg/T. Nordby)
# «Peddikposten»
# «Naken greve jager neger med øks» (A. Rogg/A. Garvang/T. Nordby)
# «Kampanjestart»
# «Gutt med humør»
# «Slutt»

## Medvirkende
### Tramteatret
* Arne Garvang – kapellmester, gitar, låtskriver, sang, kor
* Anders Rogg – tangentinstrumenter og sang
* Per Kjeve – hovedansvarlig for verbaldelen, sang kor
* Magne Bruteig – coverdesign, sang og kor, låtskriver
* Billy Johansson – bass, kor
* Henning Westeng – trommeslager, kor
* Kine Hellebust – sang, kor
* Marianne Krogness – sang, kor, låtskriver
* John Nyutstumo – diverse blåseinstrumenter, sang, kor
* Helge Winther-Larsen – sang, kor
* Anne Nyutstumo – sang, kor
* Liv Aakvik – sang, kor
* Terje Nordby – gitar, sang kor, låtskriver
### Andre deltagere
* Kjell Tobiassen – tuba på «Energisparetrudelutt»
* Anita Aubert – administrasjon
* Petter Steen – teknikk
* Svein Gjermundrød – blåseinstrument på «Naken greve jager neger med øks»
* Jens Wendelboe – blåseinstrument på «Naken greve jager neger med øks»
* Odd Riisnæs – blåseinstrument på «Naken greve jager neger med øks»
* Bjørn Lillehagen – musikkteknikk
* Trond Borge – verbalteknikk
* Vincent Gommen – låtskriver
* Nipe Nyren – låtskriver
Drømmen om Elin (Tramteatret-album)

***Drømmen om Elin*** er det nest siste albumet Tramteatret ga ut. Albumet ble utgitt i 1985 og noe av musikken var med i revyen med samme navn som ble utgitt et år tidligere.

## Sporliste
# «Ingen nordmenn med» (Arne Garvang/Terje Nordby)
# «På tide å drømme» (A. Garvang/T. Nordby)
# «Jeg vil vente på deg (Søstrene Furulund)» (A. Garvang/T. Nordby)
# «John Clerk Maxwell» (A. Garvang/T. Nordby)
# «Frp» (A. Garvang/T. Nordby)
# «Politiet» (A. Garvang/T. Nordby)
# «Drømmen om Elin» (A. Garvang/T. Nordby)
# «Sikringskost» (A. Garvang/T. Nordby)
# «Høyrebølgen 1» (A. Garvang/T. Nordby)
# «Norges nye hage» (A. Garvang/T. Nordby)
# «Det Norske Arbeiderparti» (A. Garvang/T. Nordby)
# «Høyrebølgen 2» (A. Garvang/T. Nordby)
# «Trollsang» (A. Garvang/T. Nordby)
# «Høyrebølgen 3» (A. Garvang/T. Nordby)
# «Radikalerens avskjed» (A. Garvang/T. Nordby)

## Musikere
### Tramteatret
* Arne Garvang - gitar, vokal, kor
* Anders Rogg - tangenter, sang, kor
* Billy Johansson - bass, kor
* Anne Nyutstumo - kor, sang
* Elsa Lystad - kor, sang
* Helge Winther-Larsen - kor, sang
* Magne Bruteig - kor, sang, fløyte
* John Nyutstumo - kor, sang, saksofon
* Liv Aakvik - kor, sang
* Terje Nordby - låtskriver, kor, sang
* Marianne Krogness - kor, sang
* Per Kjeve - kor, sang, althorn
* Svenn Erik Kristoffersen - kor, piano, sang
* Henning Westeng - trommer, perkusjon

### Øvrige medvirkende
* Jan Arvid Johansen - gitar, kor
# Claes Gren - trombone
# Lars Göran Carlsson - trombone
# Magnus Johansson - trompet
# Sigmund Groven - munnspill
# Ingeborg Magerøy - sopran
# Sigvald Tveit - arrangement
# Øyvind Rauset - fele
# Åge Merli - oppsett, kunstverk
# Ivar Finsen - mastering 
# Ola Johansen - produsent, miksing, tekniker
# Per Sundal - fotograf
# Steinar Bendiksvold - fotograf
# Inge Holst Jacobsen - tekniker
# Tore Tambs Lyche - tekniker
# Strykere
## Arne Monn-Iversen
## Bernt Wiedswang
## Geir Wold
## Johannes Hindar
## Sonja Wold
## Olav Herheim
## Wanda Michalska
## Zbigniew Subocz
## Zygmunt Marciuch

## Eksterne lenker
*
Anarkokommunisme

**Anarkokommunisme** (eller kommunistisk anarkisme) er en retning innenfor anarkismen som står for gjensidig hjelp på grasrotnivå, organisert nedenfra. Denne retningen skiller seg fra den individualistiske anarkismen (anarkoindividualismen), og vektlegger de sosiale forholdene i samfunnet mer enn enkeltindividets rolle. Noe som også er viktig å understreke er at dette først og fremst er en *anarkistisk* retning. Stort sett alle anarkistiske retninger står i opposisjon til den kommunistiske ideologi som bygger på teoriene til Karl Marx. Det Marx beskrev som den fulle kommunisme er ekstremt likt det anarkokommunister ønsker seg, men som andre anarkister motsetter de seg et Proletariatets diktatur for å oppnå kommunismen, fordi de mener alle statssamfunn nødvendigvis vil være kilde til hierarkiske og derav ufrie samfunn.Bakgrunnen for å bruke ordet kommunisme er altså å vektlegge fellesskapet. Det latinske *communis* betyr nettopp «felles». 

Som en ideell samfunnsmodell er også begrepet, i likhet med «anarkisme», uttrykk for et ønske om et stats-, klasseløst og pengeløst samfunn. Pjotr Kropotkin definerer dette nærmere i skriftet Anarchist Communism: «Its Basis and Principles» (1887):
Oude Maas

**Oude Maas** («Gamle Maas») er en rundt 30 kilometer lang tidevannselv i Rhinen-Maasdeltaet i Zuid-Holland i Nederland.

Elven starter ved byen Dordrecht der elven Noord bryter ut fra elven Beneden-Merwede. Øyen IJsselmonde danner den nordlige bredden til Oude Maas, og øyen Dordrecht ligger sør for den inntil elven Dordtsche Kil bryter av mot sør, da blir øyen Hoeksche Waard den sørlige bredden.

Ved Oud-Beijerland bryter også elven Spui av mot sør. Etter dette danner øyen Voorne-Putten den sørvestlige bredden. Oude Maas fortsetter mellom Spijkenisse og Hoogvliet og munner ut sammen med Nieuwe Maas i Het Scheur ved byen Vlaardingen. Videre renner den gjennom kanalen Nieuwe Waterweg ut i Nordsjøen.

Oude Maas var tidligere munningen til Maas, men etter at Bergsche Maas ble gravd ut kommer det meste av vannet fra Rhinen, og elven regnes ikke lengre som en del av Maasvassdraget, men er et viktig estuar i Rhinen. Området Oude Maas renner gjennom er et populært rekreasjonsområde.

## Hvordan krysse elven?
Siden elven befinner seg i et av Nederlands mest tett befolkede og bebygde områder har det opp igjennom årene blitt bygget flere tuneller under den og broer over den, både for offentlig transport, fotgjengere, syklister og veitransport.

Fra øst mot Nordsjøen:
*Drechttunnelen forbinder øyen Dordrecht og IJsselmonde, den er en del av riksvei A16. Lokal trafikk bruker bybroen som ligger mellom Dordrecht og Zwijndrecht. Den var en del av riksveien i årene 1940–1977. Syklister og fotgjengere kan også bruke vannbussen mellom disse to stedene. Videre krysser to jernbanebroer Oude Maas, hver av dem med to spor.
* Vest for Zwijndrecht ligger en av tunnelene på høyhastighetslinjen mellom Amsterdam (Schiphol) og Antwerpen (Belgia).
* Zwijndrecht (Groote Lindt) og Puttershoek er forbundet med en sykkel- og fotgjengersferge som har vært i trafikk siden 1439. 
* Trafikken via riksvei A29 går gjennom Heinenoordtunnelen. Den har to rør for motorveien og to borede tunneler for syklister og fotgjengere.
* Oud-Beijerland og Rhoon er forbundet med en ferge for fotgjengere og syklister, og i turistsesongen kan Oud-Beijerland også nås med vannbussen.
* Mellom kjernene Hoogvliet og Spijkenisse ligger Spijkenissebroen og en metrotunnel for linjene C og D. 
* Riksvei A15 passerer under Oude Maas via Botlektunnelen. Ved Botlektunnelen ligger Botlekbroen, en veibro for langsom trafikk, havnejernbanen og transport av farlig gods og dessuten også en jernbanetunnel. Her ligger dessuten en servicetunnel for rør som transporterer flytende gods.

## Natura 2000
Et 399 ha stort område er markert som Natura 2000-område. Det befinner seg i kommunene Albrandswaard, Barendrecht, Binnenmaas, Oud-Beijerland en Rotterdam.

## Eksterne lenker
* 
* Aktuell informasjon – Rijkswaterstaat (nederlandsk)
Norsk Hestesenter

**Stiftelsen Norsk Hestesenter** (**NHS**) er en norsk stiftelse som har til formål å fremme kvaliteten på hestehold og avl i Norge og å være det øverste faglige senter for utdanning av hestepersonell og for avl av hest i Norge. Senteret holder til på Starum i Østre Toten.

Norsk Hestesenter har ansvar for utarbeidelsen av avlsplaner for norske hesteraser. Stiftelsen fører stambok eller dyreregister for raser der dette ikke gjøres av egne avlsforeninger eller andre, utsteder føllsertifikat for alle raser og er ansvarlig for hingstutstillinger i Norge. Den står også bak utgivelsen av *Stambok for norske hester*.

Stiftelsens styreleder oppnevnes av Landbruks- og matdepartementet. Styreleder er Anne Kathrine Fossum, som er landbruksdirektør hos fylkesmannen i Hedmark. Hun ble utnevnt til styreleder i 2009 etter Johan C. Løken.

Landbruks- og matdepartementet avgjorde i 2009 at Norsk Hestesenter for 2010 får  kroner i driftstilskudd, med mulighet for 1 million kroner ekstra dersom senteret synliggjør en egeninntjening på 30 % av totalbudsjettet.

## Referanser


## Eksterne lenker
* Hjemmeside
JoinGame

**JoinGame** er et nasjonalt ressursnettverk for videospill, der målet er å styrke forskning, utvikling og samarbeid mellom ulike institusjoner som jobber med videospill. JoinGame var finansiert av Norges forskningsråd frem til 2015, og en av hovedaktivitetene var å arrangere workshops for medlemmer og andre spillinteresserte.

Ressursnettverket startet sin virksomhet i 2007, og hadde per april 2010 medlemmer fra over 160 organisasjoner. Lederen for JoinGame er spillprofessor Alf Inge Wang. Andre sentrale pådrivere har vært Sara Brinch, Kristina Halvorsen og Maren Agdestein.

Siste workshop i JoinGame ble avholdt høsten 2015.

## Referanser


## Eksterne lenker
*
Tramteatret (album)

***Tramteatret*** er et musikkalbum utgitt av Tramteatret i mai i 1982. Albumet ble innspilt i Bel Studio i Oslo og besto av noen av sangene fra revyen *Det enkleste er pistol* pluss noen helt nye og Melodi Grand Prix-bidraget *[[Det er vår tur nå]]*. Albumet ble utgitt på det internasjonale plateselskapet EMI etter at Talent hadde blitt lagt ned og artistene ble overført til Arne Bendiksens selskap.

Albumet ble utgitt digitalt i 2011, denne gangen remastret. 

## Sporliste
# «Lille Kåre» (John Nyutstumo/Anders Rogg)
# «Det enkleste er pistol» (Terje Nordby)
# «Grønt som ifjor» (Arne Garvang/T. Nordby)
# «Jeg har i grunnen alltid vært med» (A. Garvang/T. Nordby)
# «Det er vår tur nå» (A. Garvang/Liv Aakvik/T. Nordby)
# «En mann» (T. Nordby)
# «Nå går det på data» (T. Nordby)
# «Millionærfoxtrot» (A. Garvang/Billy Johansson/T. Nordby)
# «Den forbudte (Grieg: Symf. I C-Moll, 3. Sats)» (Edvard Grieg)
# «Avstandsforelska» (A. Garvang/T. Nordby)
# «Engangssang» (A. Garvang/T. Nordby)

## Medvirkende
### Tramteatret
* Arne Garvang – gitarer, kor, låtskriver, sang, arrangement
* Anders Rogg – tangenter, sang, kor, låtskriver
* Billy Johansson – bass, kor, låtskriver, coverdesign
* John Nyutstumo – diverse blåseinstrumenter, låtskriver, sang, kor
* Kine Hellebust – sang, kor
* Per Kjeve – sang, kor
* Henning Westeng – trommer, kor
* Anne Nyutstumo – sang, kor
* Liv Aakvik – sang, kor
* Marianne Krogness – sang, kor
* Magne Bruteig – fløyte, låtskriver, sang kor
* Terje Nordby – sang, låtskriver, kor, gitar
* Helge Winther-Larsen – sang, kor

### Andre
* Arvid Genius – vibrafon på «Grønt som ifjor»
* Hege Rimestad – fiolin på «Millionærfoxrot»
* Thorsten Dulsrud – trommer på «Det enkleste er pistol» og «En mann»
* Øyvind Skotland – coverdesign, fotografi
* Jon Sveinbjørn Jonsson – layout
* Bjørn Lillehagen – tekniker
* Edvard Grieg – komponist
* Petter Steen – tekniker

## Eksterne lenker
*
Dream Theaters diskografi

**Dream Theaters diskografi** er en liste over offisielle musikkalbum fra Dream Theater.

## [[Studioalbum]]

## [[Konsertalbum]]

## [[extended play|EP-er]]

## [[Samlealbum]]

## [[Singel (musikk)|Singler]]

## [[Video]] og [[DVD]]
Randi og Ronnis restaurant (musikkalbum)

***Randi og Ronnis restaurant*** (også utgitt som *Randi og Ronnys restaurant*) er Tramteatrets siste studioalbum, som Pelle Parafins Bøljeband. Albumet ble utgitt våren 1986, og inneholder musikken til TV-serien med samme navn.

## Sporliste
# «Randi og Ronnis restaurant» (Arne Garvang/Anders Rogg/Terje Nordby)
# «Hvorfor» (A. Garvang/A. Rogg/T. Nordby)
# «Å hei å hoi Ohio» (A. Garvang/A. Rogg/T. Nordby)
# «Kom deg ut» (A. Rogg/T. Nordby)
# «Jeg eier hele verden» (A. Rogg/T. Nordby)
# «Det svinger av et hjerteslag» (A. Garvang/A. Rogg/T. Nordby)
# «Trommer og bass» (A. Garvang/A. Rogg/T. Nordby)
# «Det året vi lærte å lage mat» (A. Garvang/A. Rogg/T. Nordby)
# «Arrivederci Venezia» (A. Garvang/A. Rogg/T. Nordby)
# «Hvite skurker» (A. Rogg/T. Nordby)
# «Fru Hopp er topp» (A. Rogg/T. Nordby)
# «Flom» (A. Garvang/A. Rogg/T. Nordby)

## Musikere
### Tramteatret
* Pelle Parafin – gitarist, sang, låtskriver, kor
* Leon Latex – piano, orgel, synth, sang, låtskriver, kor
* Billy Betong – bass
* Kåre Kelner – trommer
* Frida Frosk – sang, kor
* Sandra Salamander – gitar, sang, kor
* Ragna Rekkverk – sang, kor
* Lærer'n – fiolin, fotograf
* Randi – sang, kor
* Ronni – saksofon, sang, kor
* Terje Nordby – låtskriver
### Andre medvirkede
* Nils Økland – fiolin
* Odd Riisnæs – fløyte, saksofon
* Lillebjørn Nilsen – mandolin
* Dag Eriksen – trombone
* Svein Gjermundrød – trompet
* Tore Tambs Lyche – tekniker
* Barbara Halden – fotograf
* Jan Nordby – fotograf
* Johnny Sareussen – produsent
Sensory Records

**Sensory Records** er et amerikansk plateselskap, og en del av *The Laser's Edge Group*.

Selskapet ble etablert i 1997 og satser på artister innen progressiv metal, og har blant annet gitt ut to album med norske Circus Maximus.

## Eksterne lenker
*
Kolgrafafjörður

**Kolgrafafjörður** er en fjord på den nordlige halvøya Snæfellsnes på Island. Den ligger øst for fjorden Grundarfjörður. Det gamle navnet til fjorden er Urthvalafjörður, men muligens har navnet bare referert til den ytre delen av fjorden, fra hvor fjorden Hraunsfjörður stikker ut fra fjorden østover. Det ble bygget en bru over Kolgrafafjörður i 2004, som korter veien mellom kommunene Grundarfjarðar og Stykkishólmur med 6 km.

## Panorama av fjorden

## Eksterne lenker
* Bilde av brua over fjorden.
Roy Bjørnli

**Roy Bjørnli** (født 25. juni 1962) er en norsk musiker og trommeslager. Han er best kjent som trommeslager i folkrockbandet Publiners, hvor han overtok etter Sveinung Bratland i 1998. Han har spilt i mange ulike sammenhenger og jobber til daglig som musiker og lærer ved Kulturskolen i Brønnøy.

## Diskografi
### Publiners
**[[Folk'n'roll]]* (2003)
**[[Heim (album)|Heim]]* (2005)
**[[Driv (album)|Driv]]* (2008)
**[[Herlig]]* (2010)
**[[Kontroll (album)|Kontroll]]* (2012)
**[[VI (album)|VI]]* (2015)
;Singler
**Maya* (2005)
**Toft* (2008)
**Te stein* (2009)
**Så herlig* (2010)
**Bær me over* (2010)
**Februar* (2012)
**Stem rødt, lev blått/Pose og sekk* (2014)
**Schrøders plass* (2015)
**[[Desemberdryss]]* (2016)
Juba Juba

***Juba Juba*** er et musikkalbum utgitt av duoen Knutsen & Ludvigsen i 1983. Denne plata inneholder noen av duoens største hits, blant annet «Dum og deilig» og «Kanskje kommer Kongen». De fikk Spellemannprisen i 1983 i kategorien «barneplate». Platen ble høsten 2011 kåret til det femte beste norske album noensinne av Morgenbladet topp 100.

Tittelen på albumet ble også brukt av Gro Dahle da hun i 2011 ga ut en bok om sitt liv med Knutsen og Ludvigsen.

## Sporliste
# «Dum og deilig» (Dolmen/Lorentzen) 3:10
# «God morgen Norge» (Dolmen/Lorentzen) 2:54
# «Ku i tunnelen» (Dolmen/Lorentzen) 2:45
# «Måneland» (Dolmen/Lorentzen) 3:22
# «Brilleslange» (Dolmen/Lorentzen) 2:07
# «Liten aftensang» (Dolmen/Lorentzen) 1:37
# «Dinosauren og månen» (Dolmen/Lorentzen) 2:59
# «Gammel negermarsj»/ «Jeg synger fistel» (Dolmen/Lorentzen) 2:24
# «Spøkelsestoget» (Dolmen/Lorentzen) 3:46
# «Inni en sekk» (Dolmen/Lorentzen) 2:30
# «Kan det være nødvendig» (Dolmen/Lorentzen) 3:39
# «Damer i vindu» (Dolmen/Lorentzen) 2:47
# «Eg ve te Bergen» (Dolmen/Lorentzen) 3:09
# «Syk» (Dolmen/Lorentzen) 2:12
# «Kanskje kommer Kongen» (Dolmen/Lorentzen) 3:05
## Medvirkende
### Knutsen & Ludvigsen
* Øystein Dolmen - sang, gitarer, mandolin, kor, kazoo, keyboard, låtskriver
* Gustav Lorentzen - sang, gitarer, bass, kazoo, keyboard, kor, låtskriver
### Andre musikere
* Gunnar Andreas Berg - gitar
* Bjørn Nessjø - bass
* Bård Svendsen - tangenter
* Freddy Lindquist - gitar
* Bruce Rasmussen - trommer
* Sveinung Hovensjø - bass
* Bjarne Bårdstu - munnspill 
* Ivar Gafseth - Diverse
* Roger Valstad - tekniker
* Rune Nordal - tekniker
* Inge Ove Tysnes - fotografi
* Finn Walther - kunstverk
* Ole A. Sørli - produsent
## Referanser


## Eksterne lenker
*
Moviestar

«**Moviestar**» er en populær svensk sang fra 1975 skrevet og spilt inn på plate av artisten Harpo. Den finnes både i engelsk- og svenskspråklig versjon. Arrangør og produsent var Bengt Palmers. Låten ble en verdenshit.

10. juli 1976 nådde den svenskspråklige versjonen, også under tittelen «Moviestar» førsteplassen på Svensktoppen.

Sangen forekom i en reklamefilm for Nissan Primera i 1996/1997 og lyktes som best i å nå en 21.-plass på den svenske singlelisten.

Det finnes også med på det tyske synthpopbandet And Ones album *Nordhausen* (1997).

Annifrid Lyngstad, kjent fra ABBA korer på låten, sammen med sanger og skuespiller Lena Ericsson.

## Norsk versjon
Øivind Hatland og Helge Nilsen har skrevet en norsk tekst. På norsk bærer den også tittelen «Moviestar». Sangen ble utgitt av Helge Nilsens orkester på singlen Triola TN 699 i 1976.

Den lå på en førsteplass på Norsktoppen i 1976 og var det årets mest populære plate. Den har blitt kåret til den syttende mest populære sangen i Norsktoppens historie.

Espen «Shampo» Knutsen ga i 1989 ut en sang med samme melodi som «Moviestar», og med en tekst som bygger på originalteksten. Sangen bærer tittelen «Hockeystar».

## Listeplasseringer

## Referanser
Clarence Nash

**Clarence Charles «Ducky» Nash** (født 7. desember 1904, død 20. februar 1985) var en stemmeskuespiller fra USA. Han er best kjent som stemmen til Donald Duck for Walt Disney Animation Studios. Han ble født i Watonga i Oklahoma, og en gate i hjembyen er oppkalt etter han.

## Referanser


## Eksterne lenker
*